Appleklubin perustava kokous 
Helsingissä Auroran sairaalan os. 
8/2: n päiväsalissa 24. 10.81 
klo 15 - 17- Läsnä 18 henkilöä 
(liite) . 


1 § 

Kokouksen avasi Markku Siivola todeten kokouksen olevan Appleklubin 
perustava kokous. 

2 § 

Kokouksen puheenjohtajaksi valittiin Otto Rcmanowski ja sihteeriksi 
Markku Siivola. 


3 § 

Keskusteltiin klubin mahdollisista tulevista toiminta-alueista ja 
-muodoista, jolloin ilmeni mm. seuraavaa: 

Klubin tiedonvälittäjäluonne korostui. Keskusteltiin klubin 
mahdollisesta omasta julkaisusta, jonkin lehden kuten Prosessorin 
liittämisestä jäsenetuna klubin jäsenmaksuun, mahdollisuuksista 
julkaista referaatteja tai suoria lainauksia muista alan lehdistä, 
koulutuspäivien järjestämisestä ja yhteydestä muihin Applen 
käyttäjäklubeihin eri maissa. Oltiin myös sitä mieltä, että klubin 
tulee itsenäisyytensä ja riippumattomuutensa säilyttäen kehittää ja 
pitää informaatiokanavia auki myös maahantuojaan ja jälleenmyyjiin, 
jolloin eri osapuolten tiedollinen pääoma koituu kaikkien 
asianomaisten hyödyksi. 

Myös "piraattikysymyksestä" eli laittoman ohjelmakopioinnin rajoista 
keskusteltiin, ja todettiin että klubi sanoutuu irti 
piraattitoiminnasta. Toisaalta todettiin, että on tarkoin 
selvitettävä, mitkä ohjelmat kuuluvat laillisen kopioinnin ja 
levityksen piiriin. Täten on selvitettävä mm. mitä oikeuksia 
klubilla on levittää esim. tietokone julkaisuissa esitettyjä yleisiä 
ohjelmia ja missä laajuudessa ja millä ehdoin levitetään klubin 
jäsenten itse tekemiä ohjelmia tai laitteita. 


4 § 

Valittiin Appleklubin toimikunta. Toimikunnan puheenjohtajaksi 
valittiin Otto Romanowski ja sihteeriksi Tero Sand. 
Rahastonhoitajaksi valittiin Markku Siivola. Muiksi jäseniksi 
toimikuntaan valittiin Matti Aarnio, Jaakko Kaunismäki ja Juhani 
Viherlahti. 


5 § 


Päätettiin avata tili Postipankissa. 




Keskusteltiin klubin nimikysymyksestä. Kotimaiseksi nimeksi 
valittiin Appleklubi. Ulkomaille suuntautuvassa toiminnassa tullaan 
ensisijaisesti käyttämään nimitystä "Apple Finland Users Group". 


7 § 

Klubin vuosikokous päätettiin pitää ensi maaliskuussa, ja 
siihenastiseksi jäsenmaksuksi sovittiin 20 mk, kuitenkin 
koululaisilta ja opiskelijoilta 10 mk. 


8 § 

Päätettiin liittää seuraavaan jäsenkirjeeseen luettelo Apple II:sta 
käsittelevästä keskeisestä kirjallisuudesta sekä luettelo 
perustavassa kokouksessa paikallaolleiden nimistä ja 
puhelinnumeroista, jolloin klubin informaatiovälitys saadaan 
tälläkin rintamalla käyntiin. 


9 § 

Seuraava toimikunnan kokous päätettiin pitää joulukuun aikana, 
jolloin hyväksytään seuraavan jäsenkirjeen sisältö. 


Pöytäkirjan vakuudeksi 


Otto Romanowski 
perustavan kokouksen 
puheenjohtaja 


— isf\ 


Markku Siivola 
perustavan kokouksen 
sihteeri 


LIITE: 

Appleklubin perustavan kokouksen läsnäolijat: 


Aaltonen Matti 
Herranen Seppo 
Kaunismäki Jaakko 
Metsämäki Markku 
Palkama Terni 
Riihikallio Petri 
Sand Tero 
Toivio Pertti 
Viherlahti Juhani 


Aarnio Matti 
Hirvonen Pekka 
Kureniemi Erkki 
Nurmi Lasse 
Puttonen Aulis 
Rcmanowski Otto 
Siivola Markku 
Urala Reino 
Viljanen Petteri 



